ฉินเซี่ยวกง

ฉินเซี่ยวกง (; 382–338 ปีก่อนคริสตกาล) มีนามจริงว่า ฉฺวี เหลียง (渠梁) เป็นเจ้าขุนนางผู้ปกครองรัฐฉิน (秦國) ตั้งแต่ 361 ถึง 338 ปีก่อนคริสตกาล ซึ่งตรงกับยุครณรัฐ (戰國) ในประวัติศาสตร์จีน เป็นที่รู้จักเพราะได้ชาง ยาง (商鞅) แห่งรัฐเว่ย์ (衛國) ซึ่งเป็นรัฐบุรุษที่นิยมกฎหมาย มารับใช้  Harvard University reference page for a 2006 class called Moral Reasoning; includes a useful map และอนุญาตให้ชาง ยาง ปฏิรูปการเมือง การทหาร และเศรษฐกิจขนานใหญ่ในรัฐฉิน แม้การปฏิรูปดังกล่าวจะถูกขุนนางรัฐฉินจำนวนมากวิพากษ์วิจารณ์และคัดค้านอย่างรุนแรง แต่ฉินเซี่ยวกงก็สนับสนุนชาง ยาง อย่างเต็มที่ และการปฏิรูปก็ช่วยให้รัฐฉินได้เป็นรัฐมหาอำนาจอันโดดเด่นในท่ามกลางหมู่รณรัฐทั้งเจ็ด

ประวัติ

ฉินเซี่ยวกงขึ้นปกครองฉินสืบต่อจากฉินเซี่ยนกง (秦獻公) ผู้เป็นบิดา เมื่อ 361 ปีก่อนคริสตกาล ขณะนั้น ฉินเซี่ยวกงมีอายุได้ 21 ปี และมีปณิธานแรงกล้าในการนำพารัฐฉินกลับสู่ความรุ่งโรจน์ในอดีตเหมือนครั้งสมัยของฉินมู่กง (秦穆公) ซึ่งรัฐฉินได้เป็นหนึ่งในกลุ่มห้าอธิราช (五霸) ดังนั้น ฉินเซี่ยวกงจึงออกประกาศรับผู้มีความสามารถมาช่วยสร้างบ้านเมืองให้แข็งแกร่ง โดยให้คำมั่นว่าจะประทานรางวัลเป็นตำแหน่งชั้นสูงและที่ดินหลายผืน ชาง ยาง แห่งรัฐเว่ย์ ตกลงใจมาถวายตัวตามประกาศนี้ หลังจากที่ไปรัฐอื่นแล้วถูกปฏิเสธมาตลอด

ผู้เสนอชาง ยาง ต่อฉินเซี่ยวกง คือ Jing Jian และชาง ยาง ได้เข้าพบฉินเซี่ยวกงสองครั้งเพื่อเสนอแนวคิดเกี่ยวกับการปกครองโดยอิงหลักการลัทธิขงจื๊อ ลัทธิเต๋า และสำนักอื่น ๆ แต่ไม่ถูกใจฉินเซี่ยวกงนัก ในการเข้าพบครั้งที่สาม ชาง ยาง ได้เสนอแนวคิดการปกครองแบบเข้มงวดโดยอิงหลักการนิยมกฎหมาย ซึ่งทำให้ฉินเซี่ยวกงสนใจ ฉินเซี่ยวกงทรงอภิปรายเรื่องดังกล่าวกับชาง ยาง ถึงสามวันสามคืน จนบรรลุเป็นร่างแผนการปฏิรูป มีการนำแผนดังกล่าวไปปฏิบัติใน 363 ปีก่อนคริสตกาล แต่ขุนนางรัฐฉินหลายคนคัดค้านอย่างรุนแรง''Records of the Grand Historian, by Sima Qian, translated by Burton Watson, chapter "Basic Annals of Qin." Pub. Chinese University of Hong Kong (1993), pp. 23-24 กระนั้น ฉินเซี่ยวกงก็สนับสนุนแผนของชาง ยาง และให้การรับรองว่า การปฏิรูปจะเป็นไปตามแผนอย่างแน่แท้

การปฏิรูปของชาง ยาง ทำให้เกิดความเปลี่ยนแปลงหลายขนานในรัฐฉิน รัฐฉินกลายเป็นรัฐที่ใช้กฎหมายควบคุมเข้มงวด และนิยมการใช้กำลังทหาร ถึงบีบคั้นขั้นกดขี่ Herbert Giles, Chinese Biographical Dictionary on Shang Yang (Wei Yang) มีการบังคับให้ประชากรโยกย้ายถิ่นฐานเพื่อให้การเกษตรขยายพื้นที่ National Institute of Informatics (Japan) English-language abstract of Japanese article by Ochi Shigeaki และมีการมอบรางวัลหรือลงโทษราษฎรตามผลงานด้านทหารและกสิกรรม Encyclopædia Britannica article on Shang Yang

ครั้น 366 ปีก่อนคริสตกาล กองทัพรัฐฉินเอาชนะกองกำลังร่วมของรัฐหาน (韓國) กับรัฐเว่ย์ (衞国) ได้ในการรบที่ฉือเหมิน (石门)The Cambridge History of Ancient China (1999/2007), v. 1, p. 618 (ch. "Warring States Political History" by Mark Edward Lewis) ทหารและข้าราชการรัฐฉินได้ปูนบำเหน็จตามจำนวนศีรษะข้าศึกที่ตัดมาได้The Cambridge History of Ancient China (1999/2007), v. 1, p. 612 (ch. "Warring States Political History" by Mark Edward Lewis) นอกจากนี้ รัฐฉินยังเดินหน้ายึดที่ดินจากรัฐเว่ย์ ทำให้รัฐเว่ย์ต้องอาศัยความช่วยเหลือจากรัฐจ้าว (趙國) เพื่อให้อยู่รอด ความพ่ายแพ้และสูญเสียนี้ทำให้รัฐเว่ย์เสื่อมถอยลงอย่างหนัก

ฉินเซี่ยวกงครองรัฐฉิน 24 ปีจนถึงแก่อสัญญกรรมเมื่อ 338 ปีก่อนคริสตกาล สิริอายุได้ 44 ปี ผู้สืบทอดตำแหน่งผู้ปกครองรัฐฉินต่อ คือ ฉินฮุ่ยเหวินหวัง (秦惠文王) บุตรชายคนโต หลังสิ้นชีวิตแล้วฉินเซี่ยวกงได้รับสมัญญานามว่า "เซี่ยว" (孝; "กตัญญู")

ฉินเซี่ยวกงเป็นผู้ปกครองคนสุดท้ายของรัฐฉินที่มีตำแหน่งว่า "กง" (公; "เจ้าพระยา") เนื่องจากผู้ปกครองถัดจากนั้นได้ตั้งตนขึ้นเป็น "หวัง" (王; "กษัตริย์") มีฐานันดรเสมอด้วยกษัตริย์แห่งราชวงศ์โจวตะวันออก

เหตุการณ์สืบเนื่อง

การปฏิรูปในรัชสมัยฉินเซี่ยวกงเป็นการวางรากฐานอันแข็งแรงให้แก่รัฐฉิน ก่อให้เกิดการหลอมรวมแผ่นดินจีนเป็นหนึ่งในอนาคตกาลภายใต้การนำของฉินฉื่อหฺวังตี้ (秦始皇帝) แห่งราชวงศ์ฉิน (秦朝) ผู้เป็นเชื้อสายของฉินเซี่ยวกงเอง University of Cumbria article

อ้างอิง

 แหล่งข้อมูลอื่น 
Duke Xiao of Qin - Chinese Text Project

หมวดหมู่:บุคคลที่เกิดเมื่อ 381 ปีก่อนคริสตกาล
หมวดหมู่:บุคคลที่เสียชีวิตเมื่อ 338 ปีก่อนคริสตกาล
หมวดหมู่:ผู้ปกครองรัฐฉิน